kardosdrur/scandi-wiki huggingface dataset:
Herman Treschow Gartner

Herman Treschow Gartner (født 25. oktober 1785 på St. Thomas, død 4. april 1827 i København) var en dansk læge og kirurg.

Gartner var en Søn af kongelig kasserer Herman Gartner og Elisabeth født Birch og fødtes på St. Thomas. 10 år gammel kom han til København og dimitteredes fra Herlufsholms Skole 1803; i 1807 var han kandidat på Frederiks Hospital, og 1808 tog han kirurgisk eksamen. Efter at han i nogen tid havde været kandidat på Almindeligt Hospital og amanuensis hos professor Frederik Christian Winsløw, blev han 1809 først regimentskirurg i den norske Armé og derefter konstitueret fysikus i Bratsberg Amt i Norge.

1810 vendte han tilbage til København, studerede i 1811-12 lægevidenskab i London og Edinburgh og blev derefter konstitueret som distriktskirurg i Nedenæs Amt med bopæl i Arendal. 1815 tog han den medicinske doktorgrad i København ved en afhandling om brok og vendte derpå tilbage til Arendal, men bosatte sig et par år senere i København som praktiserende læge.

1824 udnævntes han til regimentskirurg ved sjællandske Jægerkorps og 1825 ved Den Kongelige Livgarde. 1826 foretog han en videnskabelig rejse til Paris og London, og 1827 døde han ugift i København.

1822 fik han Videnskabernes Selskabs sølvmedalje for en anatomisk beskrivelse af et glanduløst organ ("de Gartnerske Gange"), der findes langs livmoderen hos nogle dyrearter, og som først nøjagtig påvistes af ham, hvorvel allerede Marcello Malpighi havde set det. Det er en føtal dannelse uden særlig fremtrædende funktionel betydning i det senere Liv, men påvisningen deraf giver dog Gartner en ganske smuk plads mellem datidens talrige dygtige komparative anatomer. Hans tidlige død hindrede en videre ført videnskabelig forskning.

Kilder 
 Smith og Bladt, Den danske Lægestand, 4. udg.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Kiær, Norges Læger, 2. udg.
 Leth og G.L. Wad, Dimitt. fra Herlufsholm, I, 159.
 F.E. Hundrup, Doctores medicinæ.

Eksterne henvisninger 
 

Læger fra Danmark
Kirurger fra Danmark
Danskere i 1800-tallet
Personer i Dansk Biografisk Leksikon
Personer fra Sankt Thomas
Personer fra Dansk Vestindien
Herlovianere
Torben Krogh (teaterhistoriker)

Torben Thorberg Krogh (21. april 1895 i København – 10. februar 1970 sammesteds) var en dansk professor, musik- og teaterhistoriker.

Efter at være blevet student fra Ordrup Gymnasium i 1913 gik han på Musikkonservatoriet (1914-1917), hvorefter han blev mag. art. i musikhistorie i 1919. Han blev dr. phil. i Berlin i 1922 på disputatsen Zur Geschichte des dänischen Singspiels im 18. Jahrhundert.

Han var privatdocent på Københavns Universitet 1923-24, var operainstruktør ved det Kongelige Teater 1924-29 og blev ansat som lærer ved Teatrets Elevskole i 1929. I 1941 blev han bibliotekar ved teatrets bibliotek. 1953-66 var han professor i teaterhistorie ved Københavns Universitet. 

Torben Krogh var forfatter til en lang række musik- og teaterhistoriske værker, bl.a. Ældre dansk Teatermusik (1931), Ældre dansk Teater (1940) og Heibergs Vaudeviller (1942). Derudover var han medarbejder ved Dansk Biografisk Leksikon (2. udgave) og Weilbachs Kunstnerleksikon.

15. marts 1951 blev han medlem af Det kongelige danske Selskab for Fædrelandets Historie. Han blev Ridder af Dannebrogordenen 1942 og Ridder af 1. grad 1953.

Han er begravet på Ordrup Kirkegård.

Kilder 
 
 

Musikhistorikere fra Danmark
Bibliotekarer fra Danmark
Teaterhistorikere fra Danmark
Faglitterære forfattere fra Danmark
Danskere i 1900-tallet
Personer fra København
Personer i Kraks Blå Bog (afdøde)
Salmonsens
Dansksprogede forfattere fra Danmark
Personer i Dansk Biografisk Leksikon
Riddere af 1. grad af Dannebrog
Studenter fra Ordrup Gymnasium
Peder Rosenstand-Goiske

Peder Rosenstand-Goiske henviser til flere artikler:

 Peder Rosenstand-Goiske (teolog) (1704-1769) – dansk teolog
 Peder Rosenstand-Goiske (dramaturg) (1752-1803) – dansk teaterkritiker
 Peder Rosenstand-Goiske (generalauditør) (1773-1850) – dansk generalauditør og militærhistorisk forfatter.
Sago

Sago (indfødt navn saksak eller sagu, der betyder melet marv), hårde, hvidlige, halvsøde gryn fremstillet af marven fra den tropisk dyrkede sagopalme. Sago er en basisfødevare for lavtlandsbeboerne i Ny Guinea og Molukkerne.

I Danmark er grynene hovedsageligt lavet af kartoffelstivelse eller majsstivelse/majsmel.

Sagogryn er meget stivelsesholdige og koges i dyrkningsområderne til grød. I Europa bruges sagogryn mest til at jævne supper og saucer, hvori de optræder som små, geléagtige kugler. I det indiske og indonesiske køkken anvendes grynene også til desserter, kager og geléer. Sago kan også benyttes til sagosuppe (Se opskriften i WikiKogebogen).

Eksterne henvisninger 

Nytteplanter fra Oceanien
Gartneriafgrøder
Spiselige planter
Pierre Collignon

Pierre Blaagaard Collignon (født 27. juli 1972) er en dansk journalist og tidligere chefredaktør på Jyllands-Posten, og som siden april 2018 er debatredaktør hos Berlingske.

Collignon blev uddannet som journalist i 1997, og derefter ansat ved Jyllands-Posten. Sideløbende med sin journalist-uddannelse studerede han sociologi ved Aarhus Universitet 1993–1994. Derudover har han gennemgået New Leaders Program i 2007 ved Northwestern University og taget MBA-uddannelsen (2008–2010). På Jyllands-Posten var Collignon Moskva-korrespondent fra 1997 til 1999. Herefter blev han reporter ved avisen for så i 2001 at vende tilbage til rollen som korrespondent. Han skiftede til et job som redaktør i 2005. I 2008 blev han nyhedschef ved avisen og siden, i 2012, chefredaktør. Efter tyve år hos Jyllands-Posten fratrådte han i 2016 stillingen som chefredaktør og afløstes af Jacob Nybroe. I 2017 tildeltes han et fellowship ved Syddansk Universitet og i april 2018 blev han debatredaktør hos Berlingske i stedet for Anne Sophia Hermansen.

Collignon har medvirket i TV 2's ugentlige mediemagasin Presselogen.

Kontrovers 
Pierre Collignon gerådede i en kontrovers i forbindelse med et interview, som to journalister på Jyllands-Posten havde lavet med Naser Khader ifm. dennes forslag om at forbyde bestemte beklædningsgenstande i Danmark. Khader havde bl.a. udtalt, at "[h]vis man skal tillade burka, når man går i sin have, så skal man til at lave mange undtagelser. Derfor kan vi lige så godt være konsekvente og sige, at burkaen ikke hører hjemme i Danmark". Journalisterne samlede derefter udtalelser fra hans parti-kolleger samt ordførere for andre partier. Det viste sig, at Khaders udtalelser i deres daværende form ikke blev bakket op af de andre ordførere. Collignon valgte, at Naser Khader skulle have lov til at ændre sine udtalelser, så de blev mere spiselige, hvorefter journalisterne skulle indhente kommentarer til dem i deres nye form. De oprindelige journalister på historien fastholdt, at det oprindelige citat var korrekt, og at historien var relevant, men de blev derefter taget af historien og fik besked på ikke at udtale sig om sagen.

Jyllands-Postens chefredaktør Jørn Mikkelsen forsvarede Collignons handlinger og udtalte til Politiken, at »[m]an skal jo sikre sig, at man vitterligt har forstået det rigtigt, før man trykker noget i avisen. Derfor researcher vi historien helt i bund, og hvis vi havde fastholdt det oprindelige citat, ville vi jo gøre det mod bedre vidende«.

Referencer 

Journalister fra Danmark
Personer i Kraks Blå Bog
Jyllands-Posten
Hans livs match

Hans livs match er en svensk langfilm fra 1932 instruret af Per-Axel Branner.

Handling 
Gunnar Gawell er muerlærling på en byggeplads, men også en meget talentfuld fodboldspiller. Han er udtaget til landsholdet og skal spille en landskamp mod Danmark. Gunnar bliver tilbudt bestikkelse, hvis han lader det danske hold til at vinde kampen.

Om filmen 
Filmen havde premiære på biografen Skandia i Stockholm 18. januar 1932. Mange scener blev indspillet på rigtige landkampe. Filmen har også været vist på SVT.

Flere danske landsholdspillere medvirker i filmen og havde roller som danske landsholdspillere:
 Svend Jensen (målmand)
 Fritz Tarp 
 Knud Christophersen 
 Poul Zølck 
 Søren Jensen
 Sofus Johansen 
 Henry Hansen 
 Michael Rohde 
 Pauli Jørgensen 
 Eyolf Kleven
 Ernst Nilsson

Eksterne kilder/henvisninger 
 

Svenske film fra 1932
Kassava

Kassava (Manihot esculenta) også kaldet yuca, yucca eller maniok (af spansk cazabe, af  casaví 'mel fra maniok'), stivelse udvundet af maniokplanten. Planten stammer oprindeligt fra Brasilien og Sydamerika, hvor den første gang blev avlet for ca. 10.000 år siden.

Det meste af rodknoldenes mælkesaft fjernes, de skæres i skiver og tørres, hvorefter de males til mel, der dels bruges til gryn med handelsnavnet tapioka, dels til stivelse, der bl.a. går under navnene kassava og arrowroot og er et surrogat for den ægte . Kassava anvendes som stivelsesmiddel i madlavning i lighed med sago og kartoffel. 

Verdensproduktionen af kassava var ifølge statistik fra FN på 184 millioner tons i 2002. Majoriteten i Afrika med 99,1 millioner tons. 51,5 millioner tons blev dyrket i Asien og 33,2 millioner tons i Latinamerika og Caribien. Nigeria er verdens største producent af kassava.

Se også
 Bioforstærkning

Eksterne henvisninger 

Nytteplanter fra Amerika
Rodfrugter
Maniok-slægten
Landkreis Böblingen

Landkreis Böblingen er en landkreis i den tyske delstat Baden-Württemberg. Den hører til Region Stuttgart i Regierungsbezirk Stuttgart. Landkreis Böblingen grænser mod nord til Landkreis Ludwigsburg, mod øst til kreisfri by Stuttgart og Landkreis Esslingen, mod sydøst til Landkreis Reutlingen, i syd til Landkreis Tübingen, mod vest til Landkreis Calw og i nordvest ligger Enzkreis.

Geografi 
En del af Landkreis Böblingen ligger i landskabet Oberen Gäu og i udløbere af Schwarzwald. Mod øst hører dele af Schönbuchskovene til området. Der er ingen større floder i landkreisen, men i Holzgerlingen) har Aich sit udspring. Alle landkreisens små vandløb munder ud i Neckar eller Enz.
Det geografisk højeste punkt er Kühlenberg i nærheden af Oberjettingen, der er 626 moh. og det laveste sted er 315 moh. i Glemslavningen ved den nordlige kreisgrænse.

Der er omkring 150 navngivne byer, landsbyer, bebyggelser og lignende i Landkreis Böblingen.

Trafik 
Den første jernbanestrækning blev bygget af Königlich Württembergische Staats-Eisenbahnen i 1868/69 og var Schwarzwaldbahn fra Stuttgart over Leonberg til Weil der Stadt, som i 1872 blev forlænget til Calw.

Gennem kreisområdet går motorvejene A 8 Stuttgart–Karlsruhe og A 81 Stuttgart–Singen (Hohentwiel). B 14 Rottweil–Stuttgart og B 295 Calw–Stuttgart. går også gennem området.

Byer, amter og kommuner 
Kreisen havde  indbyggere pr.

Literatur 
 Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band III: Regierungsbezirk Stuttgart – Regionalverband Mittlerer Neckar, Stuttgart 1978, .
 Der Kreis Böblingen in der Reihe Heimat und Arbeit des Konrad Theiss Verlags, Stuttgart, 1983, Herausgeber: Landrat Dr. Reiner Heeb. .
 Hans-Dieter Musch (Text) Manfred Grohe (Fotos): Schönbuch und Gäu, Konrad Theiss Verlag, Stuttgart, 1976. .

Eksterne henvisninger 

 Offizielle Internetseite des Landkreises
Bevilling

Bevilling har flere betydninger:
 Bevilling som en tilladelse eller en licens. Det kan være en bevilling til en stadeplads, til udskænkning eller lignende. I nogle sammenhænge: det samme som et privilegium. 
 Bevilling som en post i et budget, oftest et offentligt budget (f.eks. finansloven)
Sandown-klassen

Sandown-klassen er en serie af minerydningsfartøjer bygget til den britiske Royal Navy. Fartøjerne i Sandown-klassen er desuden i tjeneste i den saudiarabiske flåde samt den estiske flåde. Det første fartøj indgik i Royal Navy den 9. Juni 1989, og alle de britiske enheder er navngivet efter britiske kystbyer.

Der blev oprindeligt bygget 12 enheder til den engelske flåde samt 3 til den saudiarabiske flåde. Tre af de britiske skibe er siden hen blevet udfaset og solgt til Estland; HMS Sandown (januar 2005), Inverness (april 2005) samt Bridport (juli 2004). Yderligere et skib blev udfaset og ombygget til et træningsfartøj til brug ved Britannia Royal Naval College i Dartmouth, England i 2001 under navnet Hindostan.

De tre udfasede skibe blev solgt til Estland i september 2006. De er udstyret med det samme minerydningsudstyr der findes i de britiske enheder: Atlas Elektronik Seafox undervandsdronen. Sonar-systemet vil desuden undergå en opdatering. Det første skib blev leveret i 2007 og blev navngivet EML Admiral Cowan (M313), det andet skib blev leveret i 2008, og fik navnet EML Sakala (M314) Det sidste skib blev leveret i januar 2009 og blev navngivet EML Ugandi (M315).

 Skibe i klassen 

 Referencer, kilder og eksterne links 
 Defense-Technology News: Estonian navy recieves 3rd Sandown class minehunter (engelsk)
 Jane's Fighting Ships 2003–2004'' by Stephen Saunders ()
 Jane's Fighting Ships 2008 (digital version)
 ACP 113 (AD) CALL SIGN BOOK FOR SHIPS

Royal Navy
Krigsskibe fra Storbritannien
EgyptAir

EgyptAir er et flyselskab fra Egypten, med hovedsæde og Hub på Cairo International Airport ved byen Cairo. Det er det største flyselskab i landet, og flyver til over 70 destinationer til de fleste egne af verden.

Selskabet er Afrika's største indenfor luftfart og blev medlem af Star Alliance den 11. juli 2008.

Ulykker og nedstyrtede fly 
 2016 EgyptAir Flight 804
 1999 EgyptAir Flight 990

Eksterne henvisninger 

 EgyptAir's hjemmeside 

Flyselskaber fra Egypten
Etableret i 1932
Star Alliance
TAM Airlines

TAM Airlines (portugisisk: TAM Linhas Aéreas) er et Brasiliansk flyselskab, der siden 2012 indgår som en del af LATAM Airlines Groupe, med hovedsæde og Hub i São Paulo Guarulhos International Airport ved byen São Paulo. Det blev stiftet i 1961 under navnet Transportes Aéreos Marília (Marília lufttransport). 
Det er det største flyselskab i landet, og flyver til over 63 destinationer. Flyselskabet har desuden været medlem af One World alliancen siden 2014.

Flåde

Eksterne henvisninger 

http://www.latam.com/building-latam/our-history 
 TAM Airlines hjemmeside

Flyselskaber fra Brasilien
Etableret i 1961
Sandbygård

Sandbygaard er et gods, beliggende i Sandby Sogn, Næstved Kommune. Ejendommen er en gammel hovedgård, herregård og gods med historie tilbage til år 1250. 

Sandbygaard Gods er på ca. 600 hektar.

Sandbygaards ejere gennem tiden 

 (1250 – 1305) Andreas Oluffssøn Hvide
 (1305 – 1392) Nils Olufssøn
 (1392 – 1400) Jens Jacobsen
 (1400 – 1420) Niels Tuesen
 (1420 – 1430) Niels Sparre
 (1430 – 1461) Oluf Grubbe
 (1461 – 1473) Ridder, rigskansler Jep Jensøn Sparre og Kirsten Grubbe
 (1473 – ? ) Oluf og Jens Grubbe
 (1531 – ? ) Villum og Jørgen Grubbe
 ( ? – 1557) Niels Fikkesen og Bodil Olufdatter Grubbe
 (1557 – 1559) Peder Christiersen Dyre
 (1559 – 1582) Eiler Hardenberg
 (1582 – 1633) Niels Parsberg Eustachius von Thumen og Anne Hansdatter Banden
 (1633 – 1634) Jørgen Hohendorff
 (1634 – 1684) Rønnov Bille og Elisabeth Krabbe derefter Anne Hohendorff datter af J. H.
 (1684 – 1698) Kgl. Majestæts etats og ceremonimester Bolle Luxdorph
 (1698 – 1743) Hedvig Ulrica Luxdorph og Kammerherre Adolph C. grev Knuth
 (1743 – 1796) Conrad Ditlev grev Knuth. En del af Baroniet Conradsborg bestående af Sandbygaard, Sørup, Rosengården mm.
 (1798 – 1800) Niels Lange
 (1800 – 1832) Johan Saabye Nergaard
 (1832 – 1858) Jørgen Sophus Bech 
 (1858 – 1890) Ludvig Diderik Anton Schrøder og Anne født Bech
 (1890 – 1955) J. P. Andersen og Ida født Schrøder
 (1955 – 1971) Oluf (Ole) Bernt Suhr og Grethe født Sisbye
 (1971 – 1990) Kammerherre Hofjægermester RD Torben Garth-Grüner & Sophy E. E. født Iuel
 (1990 – ) Kammerherre Hofjægermester Gustav Garth-Grüner

Herregårde i Præstø Amt
Herregårde i Næstved Kommune
Herregårde i Sorø Amt
Continental Airlines

Continental Airlines var et flyselskab fra USA, med hovedsæde i Houston, Texas. I 2010 blev Continental fusioneret med UAL Corporation og dermed United Airlines.

Det var det 4 største selskab med base i landet, og fløj til over 300 destinationer i det meste af verden. Selskabet havde i juni 2009 43.246 ansatte.

Siden 2005 var Continental medlem af SkyTeam, men skiftede 27. oktober 2009 over til Star Alliance.

Til Danmark havde selskabet en rute fra Newark Liberty International Airport til Københavns Lufthavn. Den blev fløjet med et Boeing 757 fly.

Eksterne henvisninger 

 Continental Airlines – officiel site
 Continental Airlines Channel på Youtube

Etableret i 1931
Star Alliance
Houston
Skyteam Alliance
Ophørt i 2012
Tidligere flyselskaber fra USA
Aegean Airlines

.

Aegean Airlines er et flyselskab fra Grækenland, med hovedsæde i Kifisia ved Athen.

Selskabet blev etableret i 1987 som Aegean Aviation.

Aegean er det største selskab med base i landet målt på antallet af fly, passagerer og ruter.

I juni 2010 blev selskabet medlem af Star Alliance.

Flyflåde 

Aegean Airlines flyflåde består pr. oktober 2021 af:

Codeshare agreements 

Aegean Airlines har codeshare agreements med følgende flyselskaber:

 Air Canada
 Air Serbia
 airBaltic
 Brussels Airlines
 Bulgaria Air
 EgyptAir
 Ethiopian Airlines
 Etihad Airways
 Gulf Air
 Hainan Airlines
 LOT Polish Airlines
 Lufthansa
 Olympic Air
 S7 Airlines
 Scandinavian Airlines
 Singapore Airlines
 Swiss International Air Lines
 TAP Air Portugal
 TAROM
 Turkish Airlines

Eksterne henvisninger 

 Aegean Airlines – officiel site

Flyselskaber fra Grækenland
Etableret i 1987
Star Alliance
Hugin (software)

Hugin er et cross-platform open source panorama foto stitching og HDR sammensættende program udviklet af Pablo D'Angelo med flere. Stitching opnås ved at bruge flere overlappende fotos taget fra samme sted, og ved hjælp af kontrolpunkter tilpasse og ændre de billeder, så de kan blive blandet sammen til et større billede.

Funktioner 

Hugin og de dertil hørende værktøjer kan bruges til følgende:
 Kombinere overlappende billeder til panorama-fotografi
 Korrigere panoramabilleder, der fx er "bølget" på grund af et dårligt stabiliseret kamera
 Sammensætte store mosaikker af billeder og fotografier, fx af lange vægge eller store mikroskopi-prøver
 Finde kontrolpunkter og optimere parametre ved hjælp af software assistenter/guider
 Lave et output i flere formater, så som cylinder, kube eller kugle
 Udføre avancerede fotometriske korrektioner og HDR sammensætninger

Eksempler

Se også 
 PTgui – et kommerciel panorama foto stitching program til Windows og Mac OS X

Fri billedbehandlingssoftware
Grafik-relaterede programmer til Linux
Grafik-relaterede programmer til OS X
Grafik-relaterede programmer til Windows
Adria Airways

Adria Airways var et flyselskab fra Slovenien, med hovedsæde i Ljubljana.

Selskabet blev etableret i 1961 som en charter selskab. De fløj med et Douglas DC-6 fly.

Det var medlem af Star Alliance, og fløj fire gange om ugen på ruten imellem Ljubljana Jože Pučnik Airport og Københavns Lufthavn.

På grund af længere tids økonomiske problemer gik selskabet konkurs i september 2019.

Både slovenske og andre landes myndigheder undersøger nu Adrias tidligere ejere “4K”, for omfattende underslæb og hvidvask.

Flåde 

Den 17. januar 2009, var gennemsnitsalderen på flyene 9.7 år.

Eksterne henvisninger 

 Adria Airways – officiel site

Flyselskaber fra Slovenien
Etableret i 1961
Star Alliance
Tuxen

Tuxen er en fra Sydslesvig stammende dansk slægt, der føres tilbage til sognepræst i Store Solt i Flensborg Amt Lorenz Tuxen (død 1612). Slægten har fostret mange officerer og præster.

Lorenz Tuxen var fader til Tucke Lorenzen Tuxen til Søgård i Angel, hvis søn, ridefogden Lorenz Tuxen, gennem sin datter blev stamfader til den 1749 adlede slægt de Tuxen – og til sognepræst i Øster Egesborg Sogn Peter Lorenzen Tuxen (død 1649).

Sidstnævnte var sikkert fader til sognepræst i Asminderød Sogn Søren Petersen Tuxen (død 1678), hvis søn, sognepræst i Kornum Sogn Peder Sørensen Tuxen (1667-1737), atter var fader til Manderup Pedersen Tuxen (1716-1760), der virkede "med Held og til Velsignelse" som residerende kapellan ved Vor Frelsers Kirke i København. Hele den nulevende slægt nedstammer fra hans søn, kaptajnløjtnant Elias Tuxen (1755-1807).

Blandt dennes sønner skal nævnes kommandørkaptajn Peder Mandrup Tuxen, der vandt megen anseelse som tøjmester, kommandørkaptajn Nicolai Henrik Tuxen og ekvipagemester på Nyholm, kommandør Søren Ludvig Tuxen, alle tre deltog med hæder i kampe og træfninger med englænderne, og endelig folketingsmand, major Christian Frederik August Tuxen (1797—1850), "de fattiges Tuxen", kendt som stifter af Det forenede Velgørenheds Selskab.

Den førstnævnte af disse brødre var fader til direktør Nicolai Elias Tuxen — hans børn var blomstermalerinde Bertha Nicoline Tuxen og 
professor Laurits Regner Tuxen — til kommandør Georg Emil Tuxen — hans sønner var landøkonomen Sophus Christian Andreas Tuxen og 
professor, Dr. phil. Søren Ludvig Tuxen, fader til Dr. phil. Poul Tuxen — til sognepræst i Esbønderup og Nøddebo Mandrup Peder Tuxen (1818-91) — hans søn var generalløjtnant, Dr. phil. August Peder Tuxen — til kommandør Johan Cornelius Tuxen — hans sønner var kammerherre Jean Charles Tuxen, direktør for marinens skibsbygning og maskinvæsen 1895—1920, og oberstløjtnant Hans Lasenius Herman Tuxen, direktør for hærens tekniske korps fra 1909 — til direktør for marineministeriets kommissariatsdepartement Ludvig Christian Tuxen og til løjtnant Anthonius Oluf Tuxen (1829—1909), der var stifter af og forstander for Svendborg Navigationsskole.

Ovennævnte kommandørkaptajn Nicolai Henrik Tuxen var fader til sognepræst i Tunby og Strukstrup i Angel, senere i Borup ved Randers Laurits Regner Tuxen, der udgav en række bøger af meget forskelligt indhold, blandt andet Det plattyske Sprog i Angel (1857), og til kaptajnløjtnant Elias Christian Carl Tuxen (1812—91), gift med forfatterinden Fanny Tuxen. Major Christian Frederik August Tuxen var fader til generalmajor Christian Frederik Frands Elias Tuxen og (posthumt) til professor ved Landbohøjskolen 
Christian Frederik August Tuxen (1850—1903), der særlig beskæftigede sig med kemiske undersøgelser af jordbunden, og som blandt andet udgav en jordbundslære.

Kilder 

 

 
Slægter fra Danmark
Adelsslægter fra Danmark
Salmonsens
Croatia Airlines

Croatia Airlines er et flyselskab fra Kroatien, med hovedsæde i Zagreb. I 2008 transporterede selskabet 1.870.000 passagerer.

Det blev etableret 20. juli 1989 som "Zagal – Zagreb Airlines". Første fly var et lille Cessna 402 der blev brugt til at flyve fragt for det amerikanske firma UPS. Efter det første demokratiske valg i Kroatien, skiftede selskabet 23. juli 1990 til Croatia Airlines.

18. november 2004 blev selskabet regionalt medlem af Star Alliance og i september 2009 overgik til fuldgyldigt medlem.

På ruten imellem Zagreb Lufthavn og Københavns Lufthavn flyver selskabet 4 gange om ugen, med et Airbus A319 fly.

Eksterne henvisninger 

 Croatia Airlines hjemmeside 

Flyselskaber fra Kroatien
Etableret i 1989
Star Alliance
Grønne hjerter

Grønne hjerter er en dansk romantisk komedie, der er skrevet og instrueret af Preben Lorentzen. Filmen var hans debut som instruktør og manuskriptforfatter. Filmen er producenteret uden statsttøtte.

Handling 
Handlingen kredser om de tre cykelbude Epo (Hassan Preisler), Farfar (David Rousing) og Dingo (Stanislav Sevcik), der alle er i 30'erne og hører til blandt veteranerne blandt de grønne bude i København. Mens Farfar og Dingo har stiftet familie for længst, følger vi Epos møde med kærligheden og de problemer, det giver for de tres indbyrdes forhold.

Medvirkende 
 Hassan Preisler 
 David Rousing  
 Stanislav Sevcik 
 Laura Bach 
 Marina Bouras 
 Gry Bay 
 Albert Bendix 
 Lisa M. Bentzen
 Christine Albeck Børge
 Maria Kaas 
 Rikke Wölck  
 Julie Buch 
 Martin Plouborg 
 Stine Sonne Sørensen
 Tony Costa  
 Thomas Andreasen 
 Jan Madsen  
 Thomas Frederiksen 
 Trine Tvedegaard 
 Mia Willman 
 Kristina May 
 Rasmus Gjersing 
 Anne Katrine Hermansen 
 Cosmin Craciunescu 
 Ann Louise Sæmer

Referencer

Eksterne Henvisninger 

Danske film fra 2006
Komediefilm fra Danmark
Dansksprogede film